מיכל ויצמן (שחקנית)

מיכל ויצמן (נולדה ב-9 בנובמבר 1982), המוכרת גם בשם הבמה "מיכל הקטנה", היא שחקנית, כוכבת ילדים, זמרת וסופרת ילדים ישראלית.

ביוגרפיה
נולדה בשם מיכל קעה וגדלה ביבנה למשפחה של יוצאי תימן ומרוקו.

בשנת 2000 גילמה את דמותה של ספיר בעונה השישית של אופרת הסבון הישראלית "רמת אביב גימל".

בשנת 2010 הוציאה לחנויות את קלטת הילדים "מיכל הקטנה". בעקבות הצלחת הקלטת בקרב הילדים, הופיעה בהצגת הילדים "מיכל הקטנה - השיר שבלב", המשודרת ב-HOT VOD, וב-DVD, וכן הוציאה יומן לילדים. בשנת 2010 הופיעה במופע לגיל הרך "מיכל הקטנה חדשה בשכונה", בבימויו של אבי דור. כמו כן, החלה להופיע במופע "מיכל הקטנה - לב אוהב".
ממוזער|230px|ויצמן ב-2011

בשנת 2012 הוציאה לאור את ספר הילדים הראשון שלה "אני מיכל הקטנה". במהלך אותה שנה, השתתפה בהצגת הילדים "מיכל הקטנה בממלכת האהבה", והצטלמה עבור yes VOD לתוכנית הילדים "מיכל הקטנה רוצה להיות גדולה".

בשנת 2013 השתתפה ב"מותק של פסטיבל 6", וכן השתתפה בסדרת הילדים "חבורת מיכל הקטנה", ששודרה ב-yes. בשנת 2014 המשיכה לשתף פעולה עם חברת yes כאשר השתתפה בסדרת הילדים "מיכל הקטנה והטונטונים". בחנוכה 2014 השתתפה במופע "מותק של פסטיבל 7".

בשנת 2015 הוציאה לאור את ספרה השני "אמא שלי היא הכי בעולם" בהוצאת ידיעות אחרונות. באותה שנה החלה לככב בערוץ הופ! במשדר תשדירים בנושא זהירות בדרכים, והשתתפה בסדרה "מיכל הקטנה והמפלצות", שזכתה אף בשנת 2016 לעיבוד בימתי בכיכובה. בחנוכה 2015 השתתפה לצדו של יובל שם-טוב בהצגת הילדים "הדרקון המתוק שלי 2".

בחנוכה 2016 כיכבה במחזמר "אופס הילדים התכווצו" לצד יובל שם-טוב, ציפי שביט, שולה חן, מני ממטרה ופז פרל.

בפברואר 2017 החלה לשמש כפרזנטורית של נעלי "נמרוד". בחנוכה השתתפה בפעם השלישית במופע "מותק של פסטיבל 10". בחנוכה שנה אחרי השתתפה בהצגה “עמי ותמי” לצד טל מוסרי וחנה לסלאו. ושנה אחר כך הופיעה בחנוכה שוב ב"מותק של פסטיבל".

בינואר 2020 הצטלמה יחד עם מיכל (מיקי) מוכתר למסע פרסום לעמותת "צמה של עוצמה", בו תרמו לכאורה את שערן לטובת פאות לילדות חולות. בפועל, השתיים לא תרמו שיער בנימוק שהן בעיצומן של הפקות חנוכה המונעות מהן לשנות את תספורתן. הסערה התקשורתית שהתעוררה הובילה את ויצמן ומוכתר לעלות על הבמה במסגרת אחת ההופעות ולתרום כ-30 סנטימטרים של שיער לעיני הקהל.

באוגוסט 2021 יצא לאקרנים הסרט "שמלת השבת של חנה'לה" בכיכובה, בחנוכה של אותה שנה כיכבה במחזמר בהפקת רמי לוי שיווק השקמה, קבוצת ישראכרט ומשגב עורי הפקות בשם "המסע אל הניצחון" לצידם של אגם בוחבוט, לינור אברג'יל, אודי גוטשלק ואביעד בנטוב.

בשנת 2022 השתתפה בהצגה "היפה והחיה", ובחנוכה של אותה שנה השתתפה בהצגה "גשם של סופגניות" לצידם של הדוד חיים ורוי בוי.

בפורים 2023 השתתפה בהצגה "אופס! הילדים התחפשו", ובחנוכה של אותה שנה הייתה אמורה להשתתף בהצגה "פנטזיה" לצידם של קופיקו וקוגומלו, אך ההצגה בוטלה עקב פרוץ מלחמת חרבות ברזל.

בשנת 2024 כיכבה בהצגה "אלדין ויסמין" בתור הנסיכה יסמין, לצד טל מוסרי שמככב בתור אלדין ובחנוכה של אותה שנה השתתפה בהצגה 2024 שיחקה את וונדי במחזמר המבוסס על האגדה "פיטר פן", ובחנוכה של אותה שנה השתתפה בסדרה "מיכל הקטנה והפיראטים" לצד טל מוסרי ושאול עזר ששודרה בערוץ יויו לילדי yes בלבד, ובשנת 2025 השתתפה בסדרה "חג של יצירה" לצד טל מוסרי וסתיו בכל הצבעים (סתיו לוין) ששודרה בערוץ יויו.

ב-2025 השתתפה ויצמן בקמפיין פרסומי ממומן של משרד התחבורה לקידום תוכנית "צדק תחבורתי" של השרה מירי רגב, יחד עם משפיעניות נוספות.
באותה שנה החלה לדבב בסדרה המצוירת "העיר השמחה" ששודרה בערוץ יויו מבית ערוץ הילדים.

 חיים אישיים 
ויצמן הייתה נשואה 16 שנים מ-2008 לניר ויצמן, מבעלי רשת מלונות בראון, ולהם שישה ילדים. בדצמבר 2024 השניים התגרשו.

מנובמבר 2025 ויצמן נמצאת בזוגיות עם השחקן יהודה בוחבוט, אותו הכירה בהצגה בהשתתפותם "קסם של דינוזאורים". ויצמן מתגוררת בפארק צמרת בתל אביב.

בת דודתה קארין ז'ורנו נרצחה בטבח במסיבה ברעים במתקפת הפתע על ישראל ב-7 באוקטובר 2023.

פילמוגרפיה
הצגות ומופעים:
 מיכל הקטנה חדשה בשכונה
 השיר שבלב (2011)
 מיכל הקטנה בממלכת האהבה (2012)
 מותק של פסטיבל 6-11 (2013-2019)
 הדרקון המתוק שלי 2 (2015)
 [[מיכל הקטנה והמפלצות#ההצגה|מיכל הקטנה והמפלצות - ההצגה]]'' (2016)
 אופס! הילדים התכווצו (2016)
 טינקרבל (2017)
 בת הים הקטנה (2017)
 חנה'לה ושמלת השבת (2018)
 עמי ותמי (2018)המסע אל הניצחון (2021)
היפה והחיה (2022)
גשם של סופגניות (2022)
הבית של יעל (2022)
אופס! הילדים התחפשו (2023)
טרזן וג'יין (2023)
פנטזיה (2023)
אלאדין ויסמין (2024)
פיטר פן וונדי (2024)
קסם של דינוזאורים (2025)טלוויזיה: רמת אביב גימל - ספיר (2000)
 מיכל הקטנה רוצה להיות גדולה - yes vod עונה 1 (2012)
 חבורת מיכל הקטנה - yes  (2013)
 מיכל הקטנה והטונטונים - yes (2014)
 מיכל הקטנה והמפלצות - ערוץ הופ! (2015)
 אין כמו בבית - ערוץ האוכל ורשת 13 (2019)
 המתכון לחיים היפים עם ונסה ומיכל - ערוץ 13 (2022 - היום)
 מיכל הקטנה ואוצר הפיראטים - ערוץ יויו (2024 - היום)
 חג של יצירה עם יויו, מיכל הקטנה, טל מוסרי וסתיו בכל הצבעים - ערוץ יויו (2025 - היום)קולנוע שמלת השבת של חנה'לה (2021)

ספריה
 אני מיכל הקטנה (2012)
 אמא שלי היא הכי בעולם (2015)
 מיכל הקטנה וקסם הניקיון''' (2020)

 קישורים חיצוניים 






















הערות שוליים

*
קטגוריה:אמנים ישראלים הידועים בשם במה
קטגוריה:סופרות ילדים ונוער ישראליות
קטגוריה:סופרות ישראליות
קטגוריה:פרזנטוריות ישראליות
קטגוריה:שחקני ערוץ הופ!
קטגוריה:שחקניות קולנוע וטלוויזיה ישראליות
קטגוריה:שחקניות תיאטרון ישראליות
קטגוריה:משתתפות מותק של פסטיבל
קטגוריה:משתתפי מותק של פסטיבל
קטגוריה:סופרי ילדים ונוער ישראלים
קטגוריה:סופרים ישראלים
קטגוריה:פרזנטורים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקני מחזות זמר ישראלים
קטגוריה:זמרות ילדים ישראליות
קטגוריה:זמרי ילדים ישראלים
קטגוריה:יבנה: אישים
קטגוריה:פארק צמרת: אישים
קטגוריה:בוגרות תיכון גינסבורג (יבנה)
קטגוריה:בוגרי תיכון גינסבורג (יבנה)
קטגוריה:בוגרי אוניברסיטת תל אביב
קטגוריה:כוכבי ילדים
קטגוריה:מדבבות ישראליות
קטגוריה:ישראליות שנולדו ב-1982
קטגוריה:ישראלים שנולדו ב-1982